gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
મ્યુચ્યુઅલ ફન્ડ દ્વારા રોકાણની શરૂઆત કેવી રીતે થાય છે?
You need an iframes capable browser to view this content.
ભારતમાં હવે રોકાણનાં અન્ય સાધનોનું આકર્ષણ ઘટ્યું છે ત્યારે ઇક્વિટીનું રોકાણ કરવા તરફ લોકોએ નજર દોડાવી છે.
મ્યુચ્યુઅલ ફન્ડનો ફન્ડા - અમિત ત્રિવેદી
મ્યુચ્યુઅલ ફન્ડ મારફત ઇક્વિટીમાં રોકાણ કરવા વિશે લોકોમાં પ્રાથમિક જાણકારી છે. જોકે આપણે આ શ્રેણીમાં જોઈ ગયા છીએ કે મ્યુચ્યુઅલ ફન્ડ મારફત ફક્ત ઇક્વિટી નહીં, અન્ય ઍસેટ્સમાં પણ રોકાણ કરી શકાય છે.
આજે આપણે મ્યુચ્યુઅલ ફન્ડમાં રોકાણની શરૂઆત કરવાનો વિષય હાથ ધરીએ.
આગળ વધતાં પહેલાં જણાવવું રહ્યું કે જો તમે નવા રોકાણકાર હો કે પછી મ્યુચ્યુઅલ ફન્ડમાં પહેલી વખત રોકાણ કરવા ઇચ્છતા હો તો કોઈ નિષ્ણાતની મદદ લેવી આવશ્યક છે. નિષ્ણાતો બે પ્રકારના હોય છે; એક, મ્યુચ્યુઅલ ફન્ડ ડિસ્ટ્રિબ્યુટરો અને બે, રોકાણ-સલાહકારો. આ બન્ને પ્રકારના નિષ્ણાતોની બિઝનેસ કરવાની તથા રોકાણકારોને મદદ કરવાની રીત અલગ-અલગ હોય છે. જોકે નવા રોકાણકાર માટે બન્ને મદદરૂપ થઈ શકે એવા હોય છે.
અહીં જણાવવું રહ્યું કે નિષ્ણાતને મળતાં પહેલાં પણ થોડી તૈયારીઓ કરી લેવી જરૂરી છે. મ્યુચ્યુઅલ ફન્ડની સ્કીમમાં રોકાણ કરવા માટે પોતાનાં આર્થિક લક્ષ્યો નક્કી કરવાં જરૂરી છે. આજની બચતમાંથી આવતી કાલની જરૂરિયાતો તથા ખર્ચ માટેની જોગવાઈ કરવા અર્થે આપણે રોકાણ કરતા હોઈએ છીએ. આપણાં લક્ષ્યો ટૂંકાં, મધ્યમ અને લાંબાં એમ ત્રણ પ્રકારના સમયગાળા માટેનાં હોઈ શકે છે. લક્ષ્યો ખબર હોય તો રોકાણના વિકલ્પોની પસંદગી કરવાનું આસાન બની જાય છે.
તમે એકસાથે મોટી રકમ રોકવા માગો છો કે પછી નિયમિતપણે થોડી-થોડી રકમનું રોકાણ કરવું છે એનો નિર્ણય તમારે જ લેવો પડે છે. મ્યુચ્યુઅલ ફન્ડ તો બન્ને પ્રકારનું રોકાણ કરવાની સુવિધા પૂરી પાડે છે.
આજની તારીખે કોઈ પણ નાણાકીય પ્રોડક્ટમાં રોકાણ કરવા માટે અમુક ઔપચારિકતાઓ સંતોષવી પડે છે. નાણાકીય બજારમાં સૌથી પહેલી ઔપચારિકતા KYCની હોય છે. એના માટે તમારે પોતાની ઓળખ તથા સરનામાનો પુરાવો આપવો પડે છે. તમે KYCની પ્રક્રિયા પૂરી કરી લીધા બાદ એનું કન્ફર્મેશન મળે છે. સિક્યૉરિટીઝ માર્કેટમાં મ્યુચ્યુઅલ ફન્ડ, સ્ટૉક્સ કે બૉન્ડ એમાંથી કોઈ પણ રોકાણ માટે ચાલે એવું કૉમન KYC હવે શક્ય બન્યું છે. KYC કરાવવા માટે રોકાણ સલાહકાર કે મ્યુચ્યુઅલ ફન્ડ ડિસ્ટ્રિબ્યુટરની મદદ લઈ શકાય છે. KYC થઈ ગયા બાદ કોઈ પણ સિક્યૉરિટીઝમાં રોકાણનો પ્રારંભ કરી શકાય છે.
મ્યુચ્યુઅલ ફન્ડમાં રોકાણ માટે ઑનલાઇન વ્યવહાર કરવો છે કે ઍપ્લિકેશન-ફૉર્મ ભરવું છે એનો નિર્ણય પણ લેવાનો હોય છે.
ઑનલાઇન વ્યવહાર માટે MF યુટિલિટી, NSE NMF અને BSE સ્ટાર MF એમ ત્રણ મુખ્ય પ્લૅટફૉર્મ છે. તમારા મ્યુચ્યુઅલ ફન્ડ ડિસ્ટ્રિબ્યુટર જે પ્લૅટફૉર્મનો ઉપયોગ કરતા હશે એના પર તમે ઑનલાઇન સુવિધાઓ મેળવી શકશો. ત્રણમાંથી કોઈ પણ પ્લૅટફૉર્મ પર વ્યવહાર કરતાં પહેલાં તમારે ખાતું ખોલાવવું પડે છે અને એમાં નોંધણી કરાવવા માટે થોડો સમય લાગે છે. નોંધણી થયા પછી વ્યવહારો કરી શકાય છે.
મોટા ભાગની મ્યુચ્યુઅલ ફન્ડ કંપનીઓ પોતપોતાની વેબસાઇટ કે મોબાઇલ-ઍપ મારફત ઑનલાઇન વ્યવહાર કરવાની સુવિધા પણ ઑફર કરે છે. કદાચ તમારા ડિસ્ટ્રિબ્યુટર પણ આવી કોઈ સુવિધા ધરાવતા હોઈ શકે છે. જો તમારું KYC થયેલું હોય તો નોંધણી કરાવ્યા વગર પણ વ્યવહાર કરવાની સુવિધા અનેક મ્યુચ્યુઅલ ફન્ડ કંપનીઓ પૂરી પાડે છે.
ઑનલાઇન સિવાયનો બીજો વિકલ્પ ઍપ્લિકેશન-ફૉર્મ ભરીને નિર્ધારિત કાર્યાલયમાં આપવા જવાનો છે. ફૉર્મની સાથે આવશ્યક ફી ચૂકવવી પડે છે. ઑનલાઇન માધ્યમમાં ફી પણ ઑનલાઇન જ ભરવી પડે છે. એના માટે તમારી પાસે નેટ બૅન્કિંગ સુવિધા હોવી જરૂરી છે. જો તમે ઍપ્લિકેશન-ફૉર્મ ભર્યું હોય તો સાથે ચેક આપવો પડે છે.
મ્યુચ્યુઅલ ફન્ડ માટેનું પેમેન્ટ હંમેશાં પોતાના જ બૅન્ક-અકાઉન્ટમાંથી કરવું, કારણ કે એમાં થર્ડ પાર્ટી વ્યવહારો કરી શકાતા નથી.
ઉપરોક્ત માહિતી પરથી સ્પષ્ટ થાય છે કે મ્યુચ્યુઅલ ફન્ડમાં રોકાણ કરવા માટે ખાતું ખોલાવવાની પ્રક્રિયા એકદમ સરળ છે.
(લેખક કર્મયોગ નૉલેજ ઍકૅડેમીના સ્થાપક છે. તેમણે અહીં પોતાનાં અંગત મંતવ્યો રજૂ કર્યા છે.)
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.